
Ja sam pripadnik džemata da’ve i tebliga. 1 Čuo sam da su u ovom džematu prisutne određene greške i propuste. Kakav mi savjet možete uputiti po tom pitanju? Da li da ostanem u ovom džematu ili da ih napustim?


1 Skupina koja poziva u Allahovu vj eru i dostavlja je ljudima (op. prev.).


* 
* 
* 
* 
* 
* 
* 

 
Ja sam pripadnik džemata da’ve i tebliga, da li da ostanem u ovom džematu ili da ih napustim?

Stvarnost ukazuje na činjenicu da ovaj džemat ***[igra](https://pitajucene.com/search/igra/questions/ "Pretraži pitanja o igrama")*** veliku ulogu u popravljanju stanja čitavog čovječanstva. Koliko li je samo nevjernika primilo ***[islam](https://pitajucene.com/search/islam/questions/ "Pretraži pitanja o Islamu")*** i koliko je grješnika ostavilo grijehe, a svemu tome uzrok su bili rad i trud pripadnika ovog džemata. Sljedbenici ovog džemata imaju izrazito lijepo ponašanje i krasi ih uzvišeni ***[moral](https://pitajucene.com/search/moral/questions/ "Pretraži pitanja o moralu")***. Lijepo se ponašaju, blago i uljudno govore, te ljudima prilaze nasmijana i vedra lica. Krase ih i druge lijepe osobine po kojima su poznati među ljudima. Isto tako, prilikom pozivanja drugih u Allahovu vjeru koriste lijepe metode i sredstva, i na tome im svakako treba čestitati. Međutim, dvije stvari im se mogu zamjeriti: 


Prva: Veliki broj sljedbenika ovog džemata su neuki i nemaju znanja. Vidjet ćeš ih kako se okupljaju oko samo jedne knjige islamskih učenjaka, a kojoj se u suštini nema šta prigovoriti, i o kojoj imamo samo riječi hvale, i ljude podstičemo da je čitaju. Međutim, oni ne čitaju niti poznaju druge knjige osim nje, a to je knjiga Rijadus-salihin. Nikako ne želim reći da su svi pripadnici ovog džemata neuki i da nemaju znanja, već kažem da ih je većina takvih. Njima je potreban neko ko će ih podučavati i ko će među njima proširiti ispravno ***[znanje](https://pitajucene.com/search/znanj/questions/ "Pretraži pitanja o znanju")*** kako bi u Allahovu vjeru pozivali sa jasnim dokazima i uz veće znanje od onoga koje trenutno imaju. 


Druga: Čuli smo da pripadnici ovog džemata odlaze u inozemstvo i da tamo posjećuju određene ljude koji su praznovjerni i vjeruju u kojekakve legende, bajke i besmislice. Čuli smo čak i to da su predvodnici ovog džemata u tim državama ljudi koji su zapali u razne vrste praznovjerja. Stoga kažem da su oni u velikoj potrebi da im neko pojasni zablude i neispravnosti koje se nalaze kod njih. Ne želimo o njima govoriti ono što nije istina i Allahu se utječemo od toga, međutim do nas su doprle mnogobrojne vijesti koje kategorički potvrđuju da predvodnici ovog džemata imaju kod sebe izuzetno sporna uvjerenja koja se tiču praznovjerja i raznih izmišljotina. Ovo je, dakle, vrlo sporan momenat koji je prisutan kod njih. Što se, pak, tiče načina na koji djeluju i metoda koje primjenjuju, nema nikakve sumnje da su one djelotvorne i da postižu velike rezultate, na čemu im treba čestitati. Ostaje još jedna stvar koja je vezana za tu našu braću, a koja je sporna. Radi se o tome da oni misle kako se svi šerijatski tekstovi koji govore o vrijednosti džihada- borbe na Allahovom putu, odnose na njih, što je u suprotnosti sa onim na što upućuju ti tekstovi. Ajeti i hadisi koji govore o vrijednosti borbe i djelovanja na Allahovom putu odnose se na fizičku borbu protiv nevjernika, a ne na izlazak ili odlazak od kuće s ciljem pozivanja drugih u Allahovu vjeru, iako se i ovo djelo u općem smislu može nazvati djelovanjem na Allahovom putu. Dakle,” Allahov put” ima dva značenja, onaj opći i posebni. Svi šerijatski tekstovi koji govore o nagradama šehida, o vrijednosti sablje i dijeljenja imetka u svrhu pomaganja džihada, odnose se na fizičku borbu protiv nevjernika, a Allah najbolje zna. 


Iz knjige “ISLAMSKO BUĐENJE”  

Autor: Šejh Muhammed b. Salih ***[el-Usejmin](https://pitajucene.com/search/Usejmin/answers/ "Pretraži odgovore od Muhammed ibn Salih el-Usejmin")***  

Preuzmi knjigu u pdf formatu:  

<https://pitajucene.com/wp-content/uploads/2019/07/Islamsko-Budjenje-pravila-I-Smjernice-El-Usejmin.pdf>


